Ebn-e Balkhi
Ebn-e Balkhi var forfatter til en persisksproget lokalhistorie fra omkring år 1110, Fârs-nâme, om Fârs-provinsen i det centrale, sydlige Iran.
Fârs-nâme ligner mange andre tidlige historiske værker om Iran i dets blanding af fakta og fiktion. Men det er også en vigtig historisk kilde, idet Fârs-nâme indeholder troværdige oplysninger om provinsen, hvad angår præislamisk Iran, især om den zarathustriske udbryderreligion mazdakismen, og historiske, geografiske samt etnografiske beskrivelser af Fârs-provinsen i tidlig islamisk periode (år 900-1100).